නිදන කාමර, වැසිකිළි පද්ධති  ජරාජීර්ණව  පවතී.වාහන ගාල්කිරිම සදහා කලු  ගලින් නිමවන ලද ගොඩනැගිලිද තවමත් පාරිසරික බලපැම් හමුවේ විරාජමානව පැවතීම සැබැවින්ම පුදුම සහගතය.වාරිමාර්ග දෙපාර්තමේන්තුව යටතේ පවතින  බංගලාව මැතක් වන තුරුම භාවිතයට ගන්නා ලද සළකුනු පෙනෙන්නට තිබේ.අක්කර පහකට පමණ ආසන්න භූමි ප්‍රමාණයකින් වටව ඇති මේ ඉපැරණි ගොඩනැගිලි මෙලෙස විනාශයට හැර තිබීම ජාතික අපරාධයක් බව ප්‍රදේශවාසීන් පෙන්වා දෙයි.එඩිම්බරෝ ආදීපාදවරයා නාලන්දාවට පැමිණිම, බස්තමක් ත්‍යාග කිරිම ආදි ඓතිහාසික කටයුතු ගණනාවකට එක්වු පැරන්නන් ගෙන් පැවත එන පරපුරක අප්‍රමාණ යටගියාවක තොරතුරු රැසකින් සමන්විත ප්‍රදේශයක, මේ සොදුරුතම ගොඩනැගිල්ල ආරක්ෂා කිරිම බලධාරීන්ගේ වගකීමකි.වසර දෙසියකටත් වඩා පැරණි  ගොඩනැගිල්ලේ සෙවිලි වශයෙන් යොදාගෙන ඇති උලූ මෙන්ම දැවද නිිරුපද්‍රිතය.මහනුවර සිට යාපනය දක්වා දිවෙන A 9 මාර්ගයේ දෙපස සුවිසල් මාර ගස්, සුදු ජාතිකයින් විසින් රෝපණයකර ඇති බවත්, අසුන්පිට  ගමන් කරන සුදු ජාතිකයින්ට නවාතැන් ගැණිම සදහා එවක විවිධ ගොඩනැගලි ඉදිකළ බවත්  පැරැන්නෝ කියති.ප්‍රදේශයේ රාජ්‍ය නිළධාරින්ට නැවතීම සදහා රජයට ගොඩනැගිලි ලබාදීමේ දි පැන නැගි ඇති ගැටලූවට විසදුමක් ලෙසද මෙම වටිනා බංගලාව යොදා ගතහැකිය.කාලයේ වැලි තලාවෙන් වැසි යන අභිමානවත් අතීතයකට උරුමකම් කියන ඓයිතිහාසික නාලන්දා ගෙඩිගෙය වැනි පූජනීය ස්ථාන රැසකට මැදිව පවතින මේ අභිමානවත් ඉදිකිරිම්,  විනාශ මුඛයට යා නොදි රැකගැනීම ජාතික මෙහෙවරකි.